
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1337 

31 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της στατιστικής έρευ¬ 
νας Οδικών Εμπορευματικών Μεταφορών, έτους 
2004, έγκριση χρησιμοποίησης στατιστικών οργά¬ 
νων και καθορισμός της αμοιβής τους. 1 

Καθορισμός τελών έκδοσης αδειών κυνηγίου για το 
κυνηγετικό έτος 2004 - 2005. 2 


Καθορισμός αποζημιώσεως των έξι (6) δικαστικών 
υπαλλήλων που μετέχουν στην Επιτροπή Διενέργει¬ 
ας και την Επιτροπή αξιολόγησης τεχνικών προσφο¬ 
ρών του δημόσιου διεθνούς ανοικτού διαγωνισμού 
για την επιλογή αναδόχου για το έργο «Εκσυγχρονι¬ 
σμός πληροφοριακού συστήματος Συμβουλίου της 
Επικράτειας» εκ των οποίων τέσσερις (4) υπό την 
ιδιότητα του μέλους και δύο (2) υπό την ιδιότητα του 

γραμματέως. 3 

Διορισμός Συντονιστή Διευθυντή και Αναπληρωτή Συ¬ 
ντονιστή Διευθυντή στο Στάδιο Ειρήνης και Φιλίας. 4 

Καθορισμός ορισμένων κατηγοριών, μόνιμα ελλιμενι¬ 
σμένων στην Ελλάδα, επαγγελματικών και ιδιωτι¬ 
κών πλοίων αναψυχής, με βάση το ολικό μήκος ή τη 
χωρητικότητα ή τη μεταφορική ικανότητα σε επι¬ 
βάτες ή την έκταση των πλόων που απαλλάσσονται 
από την υποχρέωση να θεωρούν τα ναυτιλιακά 
τους έγγραφα και το ΔΕΚΠΑ και να λαμβάνουν 


άδεια απόπλου ή να υποχρεώνονται σε περιοδική 

θεώρησή τους και λήψη άδειας απόπλου. 5 

Αναπροσαρμογή των παρεχομένων επικουρικών συ¬ 
ντάξεων από το Κεφάλαιο Πλοηγικής Υπηρεσίας.. 6 
Κατάργηση Νομικού Προσώπου στο Δήμο Αγ. Βαρβά¬ 
ρας Ν. Αττικής με το όνομα «Σχολική Επιτροπή του 
4ου Δημοτικού - 3ου Γυμνασίου Αγ. Βαρβάρας - Ατ¬ 
τικής . 7 

Κατάργηση Νομικού Προσώπου στο Δήμο Αγ. Βαρβά¬ 
ρας Ν. Αττικής με το όνομα «Σχολική Επιτροπή του 
1ου και 2ου Γ υμνασίου Αγ. Βαρβάρας - Αττικής» .. 8 

Σύσταση Νομικού Προσώπου με την επωνυμία «Σχολι¬ 
κή Επιτροπή 8ου Νηπιαγωγείου Χαϊδαρίου Ν. Αττι¬ 
κής» . 9 

Απόκτηση της Ελληνικής ιθαγένειας της ομογενούς 
ΠΕΤΣΑΛΙΔΗ ΛΙΟΥΜΠΩΒ. 10 


Καθιέρωση υπερωριακής εργασίας Διοικητικού προ¬ 
σωπικού του Δήμου Ευρωστίνης Ν. Κορινθίας για 

το Β' εξάμηνο έτους 2004. 11 

Δημιουργία του «ΜΟΥΣΕΙΑΚΟΥ ΚΕΝΤΡΟΥ ΠΟΛΙΤΙΣΤΙ¬ 
ΚΩΝ ΠΡΟΪΟΝΤΩΝ ΓΕΡΑΝΕΙΑ». 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στις Φ. 41752/562/23.4.2003 
ταυτάριθμες αποφάσεις του Υφυπουργού Εσωτε¬ 


ρικών, Δημόσιας Διοίκησης και Αποκέντρωσης. 13 

Διόρθωση σφάλματος στην 176/20.7.2004 απόφαση 
του Διοικητικού Συμβουλίου του Οργανισμού Λιμέ¬ 
νας Πειραιώς Ανώνυμη Εταιρεία (Ο.Λ.Π. Α.Ε.). 14 


ΑΠΟΦΑΣΕΙ Σ 

Αριθ. 10248/Γ 4-1019 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής έρευνας 
Οδικών Εμπορευματικών Μεταφορών, έτους 2004, 
έγκριση χρησιμοποίησης στατιστικών οργάνων και κα¬ 
θορισμός της αμοιβής τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/1956 «περί οργανώσεως της ΕΣΥΕ» 
και των Π.Δ. 1143/1980 «περί οργανισμού της ΕΣΥΕ», και 
226/2000 «οργανισμός της ΓΓ ΕΣΥΕ». 

β. Του Ν. 1558/1985 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/1992 και του 
άρθρου 1 του Ν. 2469/1997. 

γ. Του άρθρου 9του Ν. 2392/1996«πρόσβασητης Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (ΓΓ ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της ΓΓ ΕΣΥΕ». 

δ. Του άρθρου 22 του Ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε. Του άρθρου 7 της 14650/ΔΙΟΕ 85/17.3.2004 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519 τ. Β/ 

17.3.2004). 

στ. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57, τ. Α/21.3.2002). 

2. Τον Κανονισμό ΕΕ 1172/98 του Συμβουλίου της 25ης 
Μαΐου 1998 σχετικά με τις στατιστικές καταγραφές των 
οδικών μεταφορών εμπορευμάτων. 

3. Το γεγονός ότι από τις διατάξεις αυτής της απόφασης 
προκαλείται δαπάνη ύψους εκατόν εξήντα χιλιάδων 
(160.000) ΕΥΡΩ για το οικονομικό έτος 2004, η οποία θα 
βαρύνειτον ειδ. φορέα 23-750 (ΚΑΕ 5252 και 0871) του τα¬ 
κτικού προϋπολογισμού της ΓΓ ΕΣΥΕ και συγκεκριμένα: 

- 110.000 ΕΥΡΩ στον ΚΑΕ 5252 

- 50.000 ΕΥΡΩ στον ΚΑΕ 0871, αποφασίζουμε: 

1. α. Αναθέτουμε στο Τμήμα Μεταφορών, Επικοινωνιών 
και Μ.Μ.Ε της Δ/νσης Στατιστικών Τομέα Εμπορίου και 
Υπηρεσιών της ΓΓ ΕΣΥΕ τη διενέργεια της Έρευνας Στα¬ 
τιστικών Οδικών Εμπορευματικών Μεταφορών Εσωτερι¬ 
κού και Εξωτερικού. 

β. Εγκρίνουμε και προκηρύσσουμε τη διενέργεια της 
Έρευνας Στατιστικών Οδικών Εμπορευματικών Μεταφο¬ 
ρών Εσωτερικού και Εξωτερικού από το Τμήμα Μεταφο¬ 
ρών, Επικοινωνιών και Μ.Μ.Ε της Δ/νσης Στατιστικών Το¬ 
μέα Εμπορίου και Υπηρεσιών της ΓΓ ΕΣΥΕ κατά τη διάρ¬ 
κεια του έτους 2004, με έτος αναφοράς το 2004. 

2. Σκοπός της έρευνας, η οποία διενεργείται στα πλαί¬ 
σια της υλοποίησης του Κανονισμού 1172/98 του Συμ¬ 
βουλίου, είναι η συγκέντρωση στατιστικών στοιχείων επί 
των Οδικών Εμπορευματικών Μεταφορών αγαθών, στο 
εσωτερικό της Χώρας και στο εξωτερικό. 

Τα μητρώα που θα χρησιμοποιηθούν είναι του Υπ. Με¬ 
ταφορών και Επικοινωνιών, τα οποία περιέχουν τα εγγε¬ 
γραμμένα οχήματα της Χώρας. 

3. Η έρευνα είναι δειγματοληπτική, ερευνώμενη μονάδα 
είναι το όχημα και θα αφορά σε 6.400 οχήματα περίπου, 
καλύπτει το σύνολο της Χώρας, είναι τριμηνιαία και τα 
αποτελέσματα αυτής εξάγονται ανά τρίμηνο σε επίπεδο 
ΝΨΤ51 με κριτήριοτοντόπο έκδοσηςτης άδειαςτου φορ¬ 
τηγού. Το χρονικό διάστημα εντός του οποίου θα διενερ- 
γηθεί η έρευνα είναι το έτος 2004. 

Αναλυτικά θα διενεργηθούν οι παρακάτω εργασίες 
σύμφωνα με το ακόλουθο χρονοδιάγραμμα: 

1. Χρονική περίοδος από 1.5.2004 έως 31.12.2004 

• Εξαγωγή δείγματος 

• Εκπαίδευση προσωπικού 

• Αποστολή ερωτηματολογίων 

• Συλλογή ερωτηματολογίων 

• Έλεγχος και επεξεργασία ερωτηματολογίων 

• Εισαγωγή δεδομένων, 

2. Χρονική περίοδος από 1.1.2005 έως 30.6.2005 

• Έλεγχος και επεξεργασία ερωτηματολογίων 

• Εισαγωγή δεδομένων 

• Παραγωγή τελικών πινάκων 

• Σύνταξη εκθέσεων 

4. Για τη διενέργεια και συγκεκριμένα τη συλλογή των 
ερωτηματολογίων της έρευνας, θα χρησιμοποιηθούν: 

• Για τις Υπηρεσίες Στατιστικής Νομών, εκατόν πενή¬ 
ντα (150) υπάλληλοι της Γ.Γ.ΕΣΥΕ, και των Νομαρχιακών 
Αυτοδιοικήσεων - Τομέας Μεταφορών και Επικοινωνιών - 


μόνιμοι και με σύμβαση Ι.Δ. Η απασχόληση των υπαλλή¬ 
λων αυτών με τη συγκεκριμένη έρευνα θα είναι πέραν από 
την υποχρεωτική ημερήσια εργασία τους. 

• Για το Νομό Αττικής, πενήντα (50) ιδιώτες - συνεργάτες. 

Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

5. Η αμοιβή των οργάνων της έρευνας καθορίζεται ως 
εξής: 

Για τις ερευνώμενες μονάδες, που ανέρχονται σε 6.400 
περίπου, η αμοιβή είναι: 25 ΕΥΡΩ ανά πλήρως και σωστά 
συμπληρωμένο ερωτηματολόγιο. 

Αναλυτικότερα: 

α. Υπάλληλοι της Γ.Γ.ΕΣΥΕ και των Νομαρχιακών Αυτο¬ 
διοικήσεων - Τομέας Μεταφορών και Επικοινωνιών (ΚΑΕ 
5252): 

4.400 Ερωτηματολόγια X 25 ΕΥΡΩ = 110.000 ΕΥΡΩ 

β. Ιδιώτες - συνεργάτες (ΚΑΕ 0871): 

2.000 Ερωτηματολόγια X 25 ΕΥΡΩ = 50.000 ΕΥΡΩ 

Όσες από τις παραπάνω ερευνώμενες μονάδες βρε¬ 
θούν κατά την πορεία της έρευνας ότι δεν λειτουργούν 
πλέον, ο υπάλληλος ή ο ιδιώτης-συνεργάτης θα αμειφθεί 
για την εργασία ενημέρωσης του μητρώου με αμοιβή 6 
ΕΥΡΩ για κάθε ερωτηματολόγιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Αυγούστου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ ΛΙΑΠΗΣ 
-*- 

Αριθ. 107417/3987 (2) 

Καθορισμός τελών έκδοσης αδειών κυνηγίου για το 
κυνηγετικό έτος 2004 - 2005. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 12του Ν.Δ. 996/1971 και262του Ν.Δ. 86/ 
1969 «Περί Δασικού Κώδικα», όπως τροποποιήθηκε με το 
άρθρο 19παρ. 1 του Ν. 3170/2003 (ΦΕΚ 191/Α/29.7.2003). 

β) Της συνθήκης της Ρώμης 1955 και συνθήκης του Άμ¬ 
στερνταμ 1977. 

γ) Του άρθρου 27 του Ν. 2081/1992 (ΑΊ54), με το οποίο 
προστέθηκε το άρθρο 29 Α στο Ν. 1558/1985 «Κυβερνητι¬ 
κά Όργανα». 

2. Την υπ’ αριθμ. 230642/23.3.2004 (ΦΕΚ 525/Β/ 

23.4.2004) απόφαση του Πρωθυπουργού και του Υπουρ¬ 
γού Αγροτικής Ανάπτυξης και Τροφίμων για την ανάθεση 
αρμοδιοτήτων στους Υφυπουργούς Αγροτικής Ανάπτυξης 
και Τροφίμων Ευάγγελο Μπασιάκο και Αλέξανδρο Κοντό. 

3. Την υπ’ αριθμ. 14650/ΔΙΟΕ 85/17.3.2004 (ΦΕΚ519/Β/ 

17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών για τον καθορι¬ 
σμό αρμοδιοτήτων των Υφυπουργών Οικονομίας και Οι¬ 
κονομικών. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Την σχετική εισήγηση της Διεύθυνσης Αισθητικών 
Δασών, Δρυμών και Θήρας. 

6. Την υπ’ αριθμ. 107411/3926/11.8.2004 απόφαση του 
Υπουργού Αγροτικής Ανάπτυξης και Τροφίμων Ευγγ. 
Μπασιάκου για τον καθορισμό της ετήσιας συνδρομής 
των κυνηγών στους αναγνωρισμένους Κυνηγετικούς Συλ¬ 
λόγους, αποφασίζουμε: 

Καθορίζουμετατέλη έκδοσης αδειών κυνηγίου γιατο κυ¬ 
νηγετικό έτος 2004-2005 ως εξής: Για τους κυνηγούς ανα¬ 
γνωρισμένων συνεργαζόμενων με το Υπουργείο Αγροτι¬ 
κής Ανάπτυξης και Τροφίμων κυνηγετικών συλλόγων: 

1.1. Τέλη τοπικής άδειας κυνηγίου 9 ευρώ. 

1.2. Τέλη περιφερειακής άδειας κυνηγίου 30 ευρώ. 

1.3. Τέλη γενικής άδειας κυνηγίου 50 ευρώ. 

2. Οι υπήκοοι Κρατών - Μελών της Ευρωπαϊκής Ένω¬ 
σης, οι ομογενείς υπήκοοι ξένων κρατών που διαμένουν 
στην Ελλάδα πέραντης 1 δετίας, οι διπλωματικοί υπάλλη¬ 
λοι και οι ημεδαποί που εφοδιάζονται με άδεια κυνηγίου 
απευθείας από τις δασικές αρχές καταβάλλουν υπέρ του 
Κ.Τ.Γ.Κ. και Δασών (κεφάλαιο Θήρας) τα τέλη ως ακο¬ 
λούθως: 

2.1. Τέλη τοπικής άδειας κυνηγίου 9+ 44,10 = 53,10 ευ¬ 
ρώ. 

2.2. Τέλη περιφερειακής άδειας κυνηγίου 30 + 44,10 = 
74,10 ευρώ. 

2.3. Τέλη γενικής άδειας κυνηγίου 50 + 44,10 = 94,10 
ευρώ. 

Η ιδιότητα των διπλωματικών υπαλλήλων θα πιστοποι¬ 
είται από την αρμόδια Προξενική Αρχή. Η παραμονή και 
εργασία των αλλοδαπών θα βεβαιώνεται από τα Τμήματα 
Αλλοδαπών των Δ/νσεων Ασφαλειών και των Αστυνομι¬ 
κών Δ/νσεων του Υπουργείου Δημοσίας Τάξης. 

3. Γιατους υπηκόους ξένων κρατών (εκτός μελών Ε.Ε.): 

3.1. Οι κυνηγοί αυτοί μπορούν να κυνηγούν μόνο στις 
ελεγχόμενες δημόσιες ή ιδιωτικές κυνηγετικές περιοχές. 

3.2. Γ ια τις δημόσιες ελεγχόμενες κυνηγετικές περιο¬ 
χές η απαραίτητη γενική άδεια κυνηγίου εκδίδεται από 
την δασική αρχή στην οποία υπάγεται η ελεγχόμενη κυ¬ 
νηγετική περιοχή μετά ακόλουθα τέλη: 

α) Μέχρι 15 ημέρες 35.00 ευρώ. 

β) Μέχρι 2 μήνες 73,00 ευρώ. 

γ) Για ολόκληρη την κυνηγετική περίοδο 88,00 ευρώ. 

3.3. Γ ια κάθε ελεγχόμενη κυνηγετική περιοχή απαιτείται 
και ειδική άδεια κυνηγίου σύμφωνα με τις διατάξεις του 
άρθρου 3 του Π.Δ. 453/1977 σε συνδυασμό με εκείνες των 
Π.Δ. 332/1983 και 94/1993 και των Ν. 2240/1994 και Ν. 
2503/1997 με απόφαση του Γεν. Γραμματέα της Περιφέ¬ 
ρειας. 

3.4. Γ ια τις ιδιωτικές ελεγχόμενες κυνηγετικές περιο¬ 
χές, η γενική άδεια κυνηγίου εκδίδεται από τηντοπική δα¬ 
σική αρχή, ισχύει για ολόκληρη την κυνηγετική περίοδο 
και το τέλος της καθορίζεται σε 35 ευρώ. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για το κυνηγετικό έτος 2004- 
2005. 

Αθήνα, 17 Αυγούστου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 


Αριθ. 89864 (3) 

Καθορισμός αποζημιώσεως των έξι (6) δικαστικών υπαλ¬ 
λήλων που μετέχουν στην Επιτροπή Διενέργειας καιτην 
Επιτροπή αξιολόγησης τεχνικών προσφορών του δη¬ 
μόσιου διεθνούς ανοικτού διαγωνισμού για την επιλογή 
αναδόχου γιατο έργο «Εκσυγχρονισμός πληροφορια¬ 
κού συστήματος Συμβουλίου της Επικράτειας» εκ των 
οποίων τέσσερις (4) υπό την ιδιότητα του μέλους και 
δύο (2) υπάτην ιδιότητα του γραμματέως. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν. 2362/1995 (ΦΕΚ247Α') «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις». 

β) Του άρθρου 17του Ν. 3205/2003 (ΦΕΚ297Α') περίμι- 
σθολογικών ρυθμίσεων λειτουργών και υπαλλήλων του 
Δημοσίου, Ν.Π.Δ.Δ. κλπ. 

γ) Του Ν. 2286/1995 «Προμήθειες του δημοσίου τομέα 
και ρυθμίσεις συναφών θεμάτων». 

δ) Του άρθρου 38 του Π.Δ. 394/1996 (ΦΕΚ 266 Α') «Κα¬ 
νονισμός Προμηθειών Δημοσίου». 

ε) Του άρθρου 29 Α του Ν. 1558/1985 (ΦΕΚ 137 Α'), 
όπως έχει προστεθεί με το άρθρο 27 του Ν. 2081/1992 
(ΦΕΚ 154 Α') καιέχειαντικατασταθείμετο άρθρο 1 του Ν. 
2469/1997 (ΦΕΚ38Α'). 

στ) Του άρθρου 40 του Ν. 849/1978 (ΦΕΚ 232 Α') «περί 
παροχής κινήτρων για την ενίσχυση της περιφερειακής 
και οικονομικής αναπτύξεως της Χώρας», όπως ισχύει. 

ζ) Του Π.Δ. 36/2000 (ΦΕΚ29 Α) «Οργανισμός Υπουργεί¬ 
ου Δικαιοσύνης» και 

η) Της υπ’ αριθμ. 2/7275/0022/31.12.2003 εγκυκλίου 
του Υφυπουργού Οικονομίας και Οικονομικών «Παροχή 
οδηγιών για την εφαρμογή των διατάξεων του Ν. 
3205/2003 (ΦΕΚ 297 Α')». 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 519 Β') «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

3. Την υπ’ αριθμ. 154804οικ./7.11.2003 απόφαση του 
Υπουργού Δικαιοσύνης «Μεταβίβαση δικαιώματος υπο¬ 
γραφής «με εντολή υπουργού» στον Πρόεδρο του Συμ¬ 
βουλίου της Επικράτειας» (ΦΕΚ 1685/Β72003). 

4. Την υπ’ αριθμ. οικ. 175/23.4.2004 διακήρυξη διεθνούς 
ανοικτού διαγωνισμού για την επιλογή αναδόχου του έρ¬ 
γου «Εκσυγχρονισμός Πληροφοριακού Συστήματος Συμ¬ 
βουλίου της Επικράτειας», το οποίο έχει ενταχθεί στα Μέ¬ 
τρα 2.2. «Εγκατάσταση Ολοκληρωμένων Πληροφορια¬ 
κών Συστημάτων και Εκσυγχρονισμός του Συμβουλίου 
της Επικράτειας» και 2.5. «Ειδική Εκπαίδευση ανθρώπι¬ 
νου δυναμικού Συμβουλίου της Επικράτειας» του Επιχει¬ 
ρησιακού Προγράμματος Κοινωνία της Πληροφορίας. 

5. Την υπ’ αριθμ. οικ. 205/2004 απόφαση του Υπουργού 
Δικαιοσύνης (ΦΕΚ808/Β/28.5.2004) «Συγκρότηση πεντα¬ 
μελούς επιτροπής διενέργειας του δημόσιου διεθνούς 
ανοικτού διαγωνισμού για την επιλογή αναδόχου του έρ¬ 
γου "Εκσυγχρονισμός Πληροφοριακού Συστήματος Συμ¬ 
βουλίου της Επικράτειας"». 

6. Την υπ’ αριθμ. οικ. 206/2004 απόφαση του Υπουργού 
Δικαιοσύνης (ΦΕΚ808/Β/28.5.2004) «Συγκρότηση πεντα¬ 
μελούς επιτροπής αξιολογήσεως τεχνικών προσφορών 
του δημόσιου διεθνούς ανοικτού διαγωνισμού για την επι- 

λογή αναδόχου του έργου "Εκσυγχρονισμός Πληροφο¬ 
ριακού Συστήματος Συμβουλίου της Επικράτειας"». 

7. Την ιδιαίτερη σημασία των συλλογικών αυτών οργά¬ 
νων για την ολοκλήρωση ενός έργου που συμβάλλει στην 
αποτελεσματικότερη λειτουργία της Δημόσιας Διοίκησης 
και την καλύτερη εξυπηρέτηση του πολίτη, ενόψει και του 
μεγέθους, της σπουδαιότητας και των στοιχείωντου συνο¬ 
λικού προϋπολογισμού του που ανέρχεται σε 4.130.016,00 
ευρώ. 

8. Το γεγονός ότι από τις διατάξεις της παρούσας προ- 
καλείται δαπάνη έως 6.130,00 ευρώ η οποία θα βαρύνει 
τις πιστώσεις του φορέα 17-210 ΚΑΕ 0515 του Κρατικού 
Προϋπολογισμού οικονομικού έτους 2004 και έως 
4.815,00 ευρώ η οποία θα βαρύνει τις πιστώσεις του ίδιου 
φορέα και ΚΑΕ του Κρατικού Προϋπολογισμού οικονομι¬ 
κού έτους 2005, αποφασίζουμε: 

Α. Καθορίζουμε την κατά συνεδρίαση αποζημίωση των 
έξι (6) δικαστικών υπαλλήλων που μετέχουν ως μέλη ή ως 
γραμματείς της Επιτροπής Διενέργειας και της Επιτρο¬ 
πής αξιολογήσεως τεχνικών προσφορών του διαγωνι¬ 
σμού για την επιλογή αναδόχου για το έργο «Εκσυγχρο¬ 
νισμός Πληροφοριακού Συστήματος Συμβουλίου της 
Επικράτειας», εκ των οποίων τέσσερις (4) υπάτην ιδιότη¬ 
τα του μέλους και δύο (2) υπό την ιδιότητα του γραμμα- 
τέως, ως εξής: 

α. Των μελών σε 41,30 ευρώ. 

β. Των γραμματέων σε 26,85 ευρώ. 

Β. Η κατά τα ανωτέρω αμοιβή δεν μπορεί να υπερβείτις 
πενήντα (50) συνεδριάσεις ετησίως. 

Γ. Η συμμετοχή ανά συνεδρίαση πιστοποιείται από το 
οικείο πρακτικό συνεδριάσεως που υπογράφεται από τον 
Πρόεδρο της οικείας Επιτροπής και τον γραμματέα. 

Δ. Η ισχύςτηςπαρούσας απόφασης αρχίζει απάτην συ¬ 
γκρότηση των Επιτροπών την 28.5.2004, ημερομηνία δη- 
μοσιεύσεώς της στην Εφημερίδα της Κυβερνήσεως (ΦΕΚ 
808/Β/28.5.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2004 

Ο ΥΠΟΥΡΓΟΣ 

ΑΝΑΣΤΑΣΗΣ Π ΑΠΑΛΗ Γ ΟΥΡΑΣ 
-♦- 

Αριθ. 34304 (4) 

Διορισμός Συντονιστή Διευθυντή και Αναπληρωτή 

Συντονιστή Διευθυντή στο Στάδιο Ειρήνης και Φιλίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν. 397/1968 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 «Κυβέρνηση και Κυβερνητικά Όρ¬ 
γανα», όπως ισχύει. 

γ) Του άρθρου 40 του Ν. 1828/1989 «Αναμόρφωση φο¬ 
ρολογίας εισοδήματος και άλλες διατάξεις» με το οποίο 
συστάθηκε Ν.Π.Δ.Δ. με την επωνυμία «ΣΤΑΔΙΟ ΕΙΡΗΝΗΣ 
ΚΑΙ ΦΙΛΙΑΣ». 

2. Την υπ’ αριθμ. 14487/5.5.1989 κοινή απόφαση των 
Υπουργών Προεδρίας της Κυβέρνησης και Πολιτισμού 
«περί έγκρισης Κανονισμού λειτουργίας Σταδίου Ειρήνης 
και Φιλίας (ΣΕΦ)». 


3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό, Πο¬ 
λιτισμού Φάνη Πάλλη-Πετραλιά και στους Υφυπουργούς 
Γεώργιο Ορφανό και Πέτρο Τατούλη» (ΦΕΚ 527/Β/ 
24.3.2004), όπως διορθώθηκε με το ΦΕΚ 558/Β/ 2.4.2004, 
αποφασίζουμε: 

Διορίζεται ως Συντονιστής Διευθυντής στο Στάδιο Ει¬ 
ρήνης και Φιλίας ο Λινάκης Κυριάκος και ως αναπληρω¬ 
τής Συντονιστής Διευθυντής αυτού ο Σουφλέρης Ευάγ¬ 
γελος. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Από την δημοσίευση της παρούσης παύει να ισχύει κά¬ 
θε προηγούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθ. Φ.3342/12/2004 (5) 

Καθορισμός ορισμένων κατηγοριών, μόνιμα ελλιμενισμέ¬ 
νων στην Ελλάδα, επαγγελματικών και ιδιωτικών πλοί¬ 
ων αναψυχής, με βάση το ολικό μήκος ή τη χωρητικό¬ 
τητα ή τη μεταφορική ικανότητα σε επιβάτες ή την 
έκταση των πλόων που απαλλάσσονται από την υπο¬ 
χρέωση να θεωρούν τα ναυτιλιακά τους έγγραφα και 
το ΔΕΚΠΑ και να λαμβάνουν άδεια απόπλου ή να υπο¬ 
χρεώνονται σε περιοδική θεώρησή τους και λήψη 
άδειας απόπλου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τη διάταξη της παρ. 4 του άρθρου 13 του Ν. 2743/ 
1999 (ΦΕΚ Α 211), όπως αυτή αντικαταστάθηκε με τη διά¬ 
ταξη τηςπαρ. 21 του άρθρου 40του Ν. 3182/2003 (ΦΕΚΑ 
220 ). 

β) Τις διατάξεις του Ν. 1558/1985 (ΦΕΚ Α137/1985) «Κυ¬ 
βέρνηση και Κυβερνητικά όργανα» όπως τροποποιήθηκε 
και ισχύει. 

γ) Τις διατάξεις του Π.Δ. 242/1999 (ΦΕΚ Α 201/1999) 
«Οργανισμός του Υπουργείου Εμπορικής Ναυτιλίας». 

δ) Τη διάταξη της παραγράφου 1 του άρθρου 46 του Ν. 
4187/1973 (ΦΕΚΑ261). 

ε) Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Απαλλάσσουμε: 

α) Τους κυβερνήτες πλοίων αναψυχής ιδιωτικής χρή¬ 
σης, εφόσον δεν είναι υπόχρεα να διαθέτουν Δελτίο Κίνη¬ 
σης (ΤΒΑΝ3ΙΤ ΕΟΘ), ολικού μήκους μέχρι δέκα μέτρα, 
από την υποχρέωση να θεωρούν τα ναυτιλιακά τους έγ¬ 
γραφα και να λαμβάνουν άδεια απόπλου. 

β) Τους κυβερνήτες πλοίων αναψυχής ιδιωτικής χρή¬ 
σης ολικού μήκους μεγαλύτερου των δέκα μέτρων, από 
την υποχρέωσή τους να θεωρούν τα ναυτιλιακά τους έγ¬ 
γραφα και το Δελτίο Κίνησης Πλοίων Αναψυχής (ΔΕΚΠΑ) 
και να λαμβάνουν άδεια απόπλου από τη Λιμενική Αρχή 
κάθε λιμέναπροσέγγισης. Οι ως άνω υποχρεούνται σε πε¬ 
ριοδική, κάθε τριάντα μέρες, θεώρηση των ναυτιλιακών 

εγγράφων και του ΔΕΚΠΑ και λήψης άδειας απόπλου από 
οποιαδήποτε Λιμενική Αρχή. 

γ) Τους κυβερνήτες επαγγελματικών πλοίων αναψυχής 
από την υποχρέωσή τους να θεωρούν τα ναυτιλιακά έγ¬ 
γραφα των πλοίων αυτών και να λαμβάνουν άδεια από¬ 
πλου από τη Λιμενική Αρχή κάθε λιμένα προσέγγισης. Οι 
ως άνω εκπληρώνουν την υποχρέωση αυτή: 

• Για κάθε ναύλωση και για το χρονικό διάστημά της μό¬ 
νον από τη Λιμενική Αρχή του λιμένα αφετηρίας. 

• Για κάθε πλου της κοινής υπουργικής απόφασης που 
εκδίδεται κατ’ εφαρμογήν της παραγράφου 5 του άρ¬ 
θρου 4 του Ν. 2743/1999, όπως τροποποιήθηκε και ισχύει 
με το άρθρο 40 παρ. 13 του Ν. 3182/2003, μόνον από τη Λι¬ 
μενική Αρχή του λιμένα αφετηρίας. 

• Εφόσον συντρέχει περίπτωση εφαρμογής των διατά¬ 
ξεων της παραγράφου 5 του άρθρου 3 και των υποπαρα- 
γράφων (γ) και (δ) της παραγράφου 2 του άρθρου 4 του 
Ν. 2743/1999, όπως τροποποιήθηκε και ισχύει. 

2. Οι πιο πάνω απαλλαγές δεν ισχύουν στις περιπτώσεις 
συμβάντων ή μεταβολών (ναυτικά ατυχήματα, τραυματι¬ 
σμοί, ασθένειες ή παράνομες απουσίες μελών πληρωμά¬ 
των, ελλιπείς συνθέσεις, λήξη ισχύος ναυτολογίων ή πι¬ 
στοποιητικών ασφάλειας ή ασφαλιστηρίων συμβολαίων, 
ληξιπρόθεσμων παρατηρήσεων των πιστοποιητικών 
ασφάλειας κ.λπ.), στο ενδιάμεσο χρονικό διάστημα μετα¬ 
ξύ δύο θεωρήσεων των ναυτιλιακών εγγράφων, που επη¬ 
ρεάζουν την αξιοπλοΐα. Οι κυβερνήτες όλων των κατηγο¬ 
ριών πλοίων αναψυχής, στα οποία αναφέρεται η παρού¬ 
σα, υποχρεούνται να αναφέρουν στην πρώτη Λιμενική 
Αρχή κατάπλου κάθε συμβάν ή μεταβολή και να θεωρούν 
σ’ αυτήν τα ναυτιλιακά έγγραφά τους. 

3. Οι πιο πάνω απαλλαγές δεν απαλλάσσουν τους κυ¬ 
βερνήτες των πλοίων αναψυχής και από τις υποχρεώσεις 
τους για την, σύμφωνα με τις ισχύουσες διατάξεις, κατα¬ 
βολή των οφειλόμενων λιμενικών και λοιπών τελών. 

4. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Αυγούστου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. Μ 8415.5/02/04 (6) 

Αναπροσαρμογή των παρεχομένων επικουρικών 

συντάξεων από το Κεφάλαιο Πλοηγικής Υπηρεσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του ΝΔ 200/1941 «Περί 
τροποποιήσεως και συμπληρώσεως της περί Πλοηγικής 
Υπηρεσίας κείμενης νομοθεσίας» (ΦΕΚ 205 Α'). 

2. Τις διατάξεις των άρθρων 4, 14 και 25 του Ν. 3142/ 
1955 « περί Πλοηγικής Υπηρεσίας (ΦΕΚ 43 Α')». 

3. Τις διατάξεις του άρθρου 32 του Ν. 1085/1980 «περί 
ελάχιστης εις το Ν.Α.Τ. ασφαλιστικής προστασίας και άλ¬ 
λων τινών διατάξεων» (ΦΕΚ 255 Α). 

4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 


και Οικονομικών» Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ519 Β'). 

5. Το Π.Δ. 81/2002 «Συγχώνευση των Υπουργείων Εθνι¬ 
κή; Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57 Α'). 

6. Την υπ’ αριθμ. 5711/26/29.1.2004 απόφαση του 
Υπουργού Οικονομίας και Οικονομικών «Αύξηση συντά¬ 
ξεων και εφάπαξ παροχών για το έτος 2004». 

7. Την κοινή υπουργική απόφαση Μ3433.5/02/03/ 

11.6.2003 των Υπουργών Οικονομίας και Οικονομικών και 
Εμπορικής Ναυτιλίας «Αναπροσαρμογή των παρεχομέ¬ 
νων επικουρικών συντάξεων από το Κεφάλαιο Πλοηγικής 
Υπηρεσίας» (ΦΕΚ 898 Β'). 

8. Την υπ’ αριθμ. Μ 8414.4/01/03/17.12.2003 απόφαση 
ΥΕΝ «Συγκρότηση Συμβουλίου Πλοηγικής Υπηρεσίας» 
(ΦΕΚ 1930 Β). 

9. Την υπ’ αριθμ. 1887/28.4.2004 γνωμοδότηση του 
Συμβουλίου Πλοηγικής Υπηρεσίας. 

10. Το γεγονός ότι από την εφαρμογή της απόφασης 
αυτής προκαλείται επιπλέον ετήσια δαπάνη σε βάρος του 
Προϋπολογισμού του Κεφαλαίου Πλοηγικής Υπηρεσίας 
υπό ΚΑΕ 0629 ποσού 2.807,64 ευρώ οικονομικού έτους 
2004 που θα καλυφθεί από τα έσοδα του Κ. Π. Υ και όχι από 
κρατική επιχορήγηση, αποφασίζουμε: 

Την αποδοχή της υπ’ αριθμ. 1887/28.4.2004 (θέμα 7ο) 
γνωμοδότησης του Συμβουλίου Πλοηγικής Υπηρεσίας 
και αναπροσαρμόζουμε τις παρεχόμενες επικουρικές συ¬ 
ντάξεις από το Κεφάλαιο Πλοηγικής Υπηρεσίας ως έξης: 

α) Οι παρεχόμενες από το Κεφάλαιο Πλοηγικής Υπηρε¬ 
σίας συντάξεις να προσαρμοσθούν από 1.1.2004. 

β) Για το τμήμα σύνταξης έως 500 ευρώ να δοθεί ποσο¬ 
στό αύξησης 5%. 

γ) Για το τμήμα σύνταξη; από 500,01 ευρώ έως 1000 ευ¬ 
ρώ να δοθεί ποσοστό αύξησης 3%. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 9 Αυγούστου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 41946 (7) 

Κατάργηση Νομικού Προσώπου στο Δήμο Αγ. Βαρβάρας 

Ν. Αττικής με το όνομα «Σχολική Επιτροπή του 4ου Δη¬ 
μοτικού - 3ου Γυμνασίου Αγ. Βαρβάρας - Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του Ν. 
2640/1998 (Φ.Ε.Κ.206/1998 τ. Α'). 

4. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 

18.11.2003 τ.Β' «Μεταβίβαση αρμοδιοτήτων και εξουσίας 
υπογραφής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" απο¬ 
φάσεων, εγγράφων και άλλων πράξεων στον Γ ενικό Διευ- 

θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την υπ’ αριθμ. 2564/7.2.1994 απόφαση του Νομάρχη 
Δυτ. Αττικής, που αφορά τη σύσταση Νομικού Προσώπου 
σιο Δήμο Αγ. Βαρβάρας Αττικής με την «Σχολική Επιτροπή 
του 4ου Δημοτικού - 3ου Γυμνασίου Αγ. Βαρβάρας - Αττικής», 
η οποία δημοσιεύθηκε στο Φ.Ε.Κ. 238/5.4.1994τ.Β'. 

6. Την υπ’ αριθμ. 204/2004 απόφαση του Δημοτικού 
Συμβουλίου Αγ. Βαρβάρας για Κατάργηση Νομικού Προ¬ 
σώπου στο Δήμο Αγ. Βαρβάρας Ν. Αττικής με το όνομα 
«Σχολική Επιτροπή 4ου Δημοτικού και 3ου Γ υμνασίου Αγ. 
Βαρβάρας-Αττικής». 

7. Το γεγονός ότι από τις διατάξεις αυτής της απόφα¬ 
σης δενπροκαλείται καμία δαπάνη, αποφασίζουμε: 

Την Κατάργηση του Νομικού Προσώπου στο Δήμο Αγ. 
Βαρβάρας Ν. Αττικής με το όνομα «Σχολική Επιτροπή 4ου 
Δημοτικού και 3ου Γ υμνασίου Αγ. Βαρβάρας - Αττικής» το 
οποίο διέπεται από τις διατάξεις του άρθρου 203 του 
Π.Δ/τος 410/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

-♦- 

Αριθ. 41947 (8) 

Κατάργηση Νομικού Προσώπου στο Δήμο Αγ. Βαρβάρας 
Ν. Αττικής με το όνομα «Σχολική Επιτροπή του 1ου και 
2ου Γ υμνασίου Αγ. Βαρβάρας - Αττικής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/1998 (Φ.Ε.Κ.206/1998 τ.Α'). 

4. Την υπ’ αριθμ. οικ. 16978/12.11.2003 απόφαση του Γ ε¬ 
νικού Γραμματέα Περιφέρειας Αττικής, ΦΕΚ 1693/ 
18.11.2003 τ.Β' «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων Αυ¬ 
τοδιοίκησης - Αποκέντρωσης, Τοπικής Αυτοδιοίκησης και 
Διοίκησης Αν. Αττικής - Δυτ. Αττικής - Πειραιώς και στους 
Προϊσταμένους τωντμημάτων των Διευθύνσεων αυτών». 

5. Την υπ’ αριθμ. 2563/7.2.1994 απόφαση του Νομάρχη 
Δυτ. Αττικής, που αφορά τη σύσταση Νομικού Προσώπου 
στο Δήμο Αγ. Βαρβάρας Αττικής με την επωνυμία «Σχολι¬ 
κή Επιτροπή 1ου και 2ου Γυμνασίου Δήμου Αγ. Βαρβά¬ 
ρας», η οποία δημοσιεύθηκε στο Φ.Ε.Κ. 238/5.4.1994τ.Β'. 

6. Την υπ’ αριθμ. 205/2004 απόφαση του Δημοτικού 
Συμβουλίου Αγ. Βαρβάρας για Κατάργηση Νομικού Προ¬ 
σώπου στο Δήμο Αγ. Βαρβάρας Ν. Αττικής με το όνομα 


«Σχολική Επιτροπή του 1ου και 2ου Γ υμνασίου Αγ. Βαρ¬ 
βάρας - Αττικής». 

7. Το γεγονός ότι από τις διατάξεις αυτής της απόφα¬ 
σης δεν προκαλείται καμία δαπάνη, αποφασίζουμε: 

Την Κατάργηση του Νομικού Προσώπου στο Δήμο Αγ. 
Βαρβάρας Ν. Αττικής με το όνομα «Σχολική Επιτροπή του 
1 ου και 2ου Γ υμνασίου Αγ. Βαρβάρας - Αττικής», το οποίο 
διέπεται από τις διατάξεις του άρθρου 203 του Π.Δ/τος 
410/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

-♦- 

Αριθ. 42990 (9) 

Σύσταση Νομικού Προσώπου με την επωνυμία «Σχολική 
Επιτροπή 8ου Νηπιαγωγείου Χαϊδαρίου Ν. Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Την παράγραφο 8 του άρθρου 9 του Ν. 2640/1998 
(Φ.Ε.Κ. 206/1998τ.Α'). 

3. Την υπ’ αριθμ. οικ. 16978/12.11.2003 απόφαση του Γε¬ 
νικού Γραμματέα Περιφέρειας Αττικής, ΦΕΚ 1693/ 
18.11.2003 τ.Β', «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων στον Γ ενικό Διευθυντή 
Περιφέρειας, στους προϊστάμενους των Διευθύνσεων Αυ¬ 
τοδιοίκησης - Αποκέντρωσης, Τοπικής Αυτοδιοίκησης και 
Διοίκησης Αν. Αττικής - Δυτ. Αττικής - Πειραιώς και στους 
Προϊσταμένους των τμημάτωντων Διευθύνσεων αυτών» 

4. Την υπ’ αριθμ. 450/2004 απόφαση του Δημοτικού 
Συμβουλίου Χαϊδαρίου, που αφορά τη σύσταση του Ν.Π. 
με την επωνυμία «Σχολική Επιτροπή 8ου Νηπιαγωγείου 
Χαϊδαρίου», αποφασίζουμε: 

1. Συστήνουμε στο Δήμο Χαϊδαρίου του Νομού Αττικής 
Νομικό Πρόσωπο με το όνομα «Σχολική Επιτροπή 8ου 
Νηπιαγωγείου Χαϊδαρίου», το οποίο διέπεται από τις δια- 
τάξειςτου άρθρου 203του Π.Δ/τος410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας των αντίστοιχων σχο¬ 
λείων (θέρμανση, φωτισμός, ύδρευση, τηλέφωνο, αποχέ¬ 
τευση, αγορά καυσίμων κ.λ.π.) 

β) Η εκτέλεση έργων για την επισκευή και συντήρησης 
του σχολείου και του κάθε είδους εξοπλισμού τους. 

γ) Η αμοιβή των καθαριστριών που υπογράφουν συμ¬ 
βάσεις με τον προϊστάμενο του γραφείου εκπαίδευσης, 
όπως και άλλου τυχόν προσωπικού που απασχολούν. 

δ) Η εισήγηση προς την αντίστοιχη Διεύθυνση Εκπαίδευ¬ 
σης για τον εφοδιασμό από τον Οργανισμό Σχολικών Κτι¬ 
ρίων του σχολείου με έπιπλα και εξοπλιστικά είδη και από 
το Υπουργείο ΕΘΠ με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του Σχολικού Κυλικείου, καθώς και ο τρόπος 

λειτουργίας του, σύμφωνά με τις κείμενες διατάξεις, δια¬ 
ταγές και αποφάσεις. 

στ) Η φροντίδα για την εξεύρεση άλλων πόρων, καθώς 
και η λήψη κάθε αλλού μέτρου που κρίνεται αναγκαίο για 
την στήριξη της διοικητικής λειτουργίας της σχολικής μο¬ 
νάδας. 

ζ) Η συνεργασία με τους φορείς της παιδείας της πε¬ 
ριοχής και τη Δημοτική Αρχή για την προώθηση και επί¬ 
λυση των γενικότερων προβλημάτων της παιδείας και την 
ανύψωση του μορφωτικού και πολιτιστικού επίπεδου των 
μαθητών. 

3. Πόροι του Νομικού Προσώπου είναι: 

α. Η ετήσια επιχορήγηση του Δήμου, 

β. Η ετήσια επιχορήγηση του Κράτους και του Οργανι¬ 
σμού Σχολικών Κτιρίων, 

γ. Κάθε είδους εισφορές, δωρεές, κληρονομιές, κληρο¬ 
δοσίες, 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του, υπάρχουσαή μέλ- 
λουσα. 

Η Σχολική Επιτροπή εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο της και όταν αυ¬ 
τός απουσιάζει ή κωλύεται από τον Αντιπρόεδρό της. 

-Κάλυψη δαπάνης 

Από τις διατάξεις αυτής της απόφασης προκαλείται επι¬ 
πλέον δαπάνη σε βάρος του Κ.Α. 21-211-9-1 του προϋπο¬ 
λογισμού του Δήμου Χαϊδαρίου ύψους 5.000 ευρώ περί¬ 
που για το τρέχον οικονομικό έτος και 10.000 ευρώ περί¬ 
που για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ.ΤΣΟΓΚΑ 

-♦- 

( 10 ) 

Απόκτηση της Ελληνικής ιθαγένειας της ομογενούς 
ΠΕΤΣΑΛΙΔΗ ΛΙΟΥΜΠΩΒ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 7581/4.8.2004 (ταυταριθμ.) απόφαση 
του Γενικού Γραμματέα Περιφέρειας Δυτικής Μακεδο¬ 
νίας που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ24τ.Α) (Αποκατάσταση των πα- 
λιννοστούντων ομογενών από την τέως Σοβ. Ένωση και 
άλλες διατάξεις) και του άρθρου 76 του Ν. 2910/2001 
(ΦΕΚ 91 τ.Α), γίνεται αποδεκτή η από 11.2.2004 αίτηση 
της ΠΕΤΣΑΛΙΔΗ ΛΙΟΥΜΠΩΒ ομογενούς από την Ρωσία 
περί αποκτήσεωςτης Ελληνικής Ιθαγένειας και εγκρίνου¬ 
με τον εξελληνισμό του κυρίως ονόματος της από ΛΙΟΥ¬ 
ΜΠΩΒ σε ΑΓΑΠΗ. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΧΡΗΣΤΟΣ ΚΟΥΤΣΟΤΟΛΗΣ 


Αριθ. ΟΙΚ. 4233 (11) 

Καθιέρωση υπερωριακής εργασίας Διοικητικού προσω¬ 
πικού του Δήμου Ευρωστίνης Ν. Κορινθίας για το Β' 
εξάμηνο έτους 2004. 

Ο ΔΗΜΑΡΧΟΣ ΕΥΡΩΣΤΙΝΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 114του Π.Δ. 410/1995 (ΦΕΚ 
231/Α/14.11.1995) όπως ισχύει σήμερα 

2. Τις διατάξεις του άρθρου 106του Ν. 1188/1981 (ΦΕΚ 
204/Α) «περί κυρώσεως του Κώδικα καταστάσεως Προ¬ 
σωπικού Ο.Τ.Α.» όπως αντικαταστάθηκαν με τι όμοιες της 
παρ. 10 του άρθρ.12του Ν. 2503/1997 «Διοίκηση, οργά- 
νιυση, στελέχωσητης Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

3. Τις διατάξεις του άρθρου 16 του Ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου. Ν.Π.Δ.Δ. και Ο.Τ.Α., κ.λ.π.». 

4. Τις διατάξεις του άρθρου 71 του Ν. 2910/2001 (ΦΕΚ 
91/Α) «Για τη χορήγηση και ανανέωση των αδειών παρα¬ 
μονής και εργασίας αλλοδαπών». 

5. Το υπ’ αριθμ. 31317/11.6.2004 έγγραφο του ΥΠΕΣΔΔ 
και Α. 

6. Το γεγονός ότι απαιτείται πρόσθετη και υπερωριακή 
απασχόληση ενός υπαλλήλου Κλάδου ΔΕΙ Διοικητικού 
για τη παραλαβή των αιτήσεων κ.λ.π. δικ/κών των αλλο¬ 
δαπών για τη διαδικασία έκδοσης και ανανέωσης αδειών 
παραμονής αλλοδαπών υπηκόων, αποφασίζουμε: 

Καθιερώνουμε υπερωριακή απογευματινή εργασία 
στους μονίμους υπαλλήλους του Δήμου Ευρωστίνης μέ¬ 
σα στα όρια που προβλέπουν οι διατάξεις του άρθρου 16 
του Ν. 3205/2003 (ΦΕΚ 297/Α) για το Β'εξάμηνο του έτους 
2004, ως εξής: 

1. Υπερωριακή απογευματινή εργασία μέχρι την 22α 
ώρα για ένα υπάλληλο ΔΕΙ Διοικητικού (300) ωρών συνο¬ 
λικά. 

Η σχετική δαπάνη θα ανέλθει στο ποσό 2.100,00 ΕΥΡΩ 
και θα βαρύνει τον Κ.Α. 05/113.3 του προϋπολογισμού 
του Δήμου για το έτος 2004 στον οποίο υπάρχει γραμμέ¬ 
νη πίστωση 4.000,00 ΕΥΡΩ και δεν θα υπερβαίνει κατά μή¬ 
να το 1 /12 της εγγεγραμμένης πίστωσης. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δερβένι, 2 Αυγούστου 2004 

Ο Δήμαρχος 
ΔΗΜΗΤΡΗΣ ΔΟΥΣΚΑΣ 

-♦- 

Αποφ. 154.Γ./2004 (12) 

Δημιουργία του «ΜΟΥΣΕΙΑΚΟΥ ΚΕΝΤΡΟΥ ΠΟΛΙΤΙΣΤΙ¬ 
ΚΩΝ ΠΡΟΪΟΝΤΩΝ ΓΕΡΑΝΕΙΑ». 

ΤΟ ΗΓΟΥΜΕΝΟΣΥΜΒΟΥΛΙΟΝ ΤΗΣ 
ΙΕΡΑΣ ΑΝΔΡΩΑΣ ΚΟΙΝΟΒΙΑΚΗΣ ΜΟΝΗΣ 
ΑΓΙΑΣ ΠΑΡΑΣΚΕΥΗΣ ΜΑΖΙΟΥ ΜΕΓΑΡΩΝ 

Λαβόν υπόψη: 

α) Την υπ’ αριθμ. 121/27.6.2002 πράξιντου Ηγουμενο¬ 
συμβουλίου, εγκριθείσαν υπό του Σεβ. Μητροπολίτου 
Μεγάρων καιΣαλαμίνος Βαρθολομαίου δια της υπ’ αριθμ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


684/28.6.2002 σεπτής αποφάσεως Αυτού, δια της οποίας 
απεφασίσθη, η δημιουργία του «ΜΟΥΣΕΙΑΚΟΥ ΚΕΝΤΡΟΥ 
ΠΟΛΙΤΙΣΤΙΚΩΝ ΠΡΟΪΟΝΤΩΝ ΓΕΡΑΝΕΙΑ»εντη Μονή ανε- 
γειρομένου ήδη βάσει της 2092α/1996 αδείας ανεγέρσε- 
ως της διευθύνσεως Ναοδομίας της Ιεράς Συνόδου της 
Εκκλησίας της Ελλάδος, καθώς επίσης και την υπ’ αριθμ. 
145/16.12.2003πράξιν-απόφασιντου Ηγ/λίουεπίτου ίδι¬ 
ου θέματος, 

β) την ένταξιν του ως άνω έργου εις το ΠΕΠ Αττικής 
2000-2006 δια της υπ’ αριθμ.7301/03/2.3.2004 αποφάσε¬ 
ως του Γεν. Γραμματέως Περιφερείας Αττικής, 

γ) το υπ’ αριθμ. 983/9.2.2004 έγγραφον του Υπουργεί¬ 
ου Πολιτισμού, δια του οποίου δίδεται η έγκρισις και η 
σύμφωνος και θετική γνώμη του Υπουργείου Πολιτισμού 
δια την ανέγερσιν και δημιουργίαντου ως άνω έργου συμ- 
φώνως τω κατατεθέντι εις την Περιφέρειαν Αττικής 
ΤΔΕ/ΤΔΥ, 

δ) την υπ’ αριθμ. 1198/17.12.2003 απόφασιν του Σεβ. 
Μητροπολίτου Μεγάρων και Σαλαμίνος Βαρθολομαίου, 
δι’ ης ενέκρινεν την πράξιν - απόφασιν 145/2003 του 
Ηγουμενοσυμβουλίου περί δημιουργίας του ως άνω 
ΜΟΥΣΕΙΑΚΟΥ ΚΕΝΤΡΟΥ, 

ε) την εν τω αυτώ εγγράφω του Σεβ. Μητροπολίτου 
απόφανσιν Αυτού ότι το Μουσειακόν Κέντρον δημιουρ- 
γείται συμφώνος ταις διατάξεσι του άρθρ. 39 παρ. 6 του 
Ν. 590/1977 «περί του Καταστατικού Χάρτου της Εκκλη¬ 
σίας της Ελλάδος» και «ότι το έργον τούτο δεν απάδει 
προς το πνευματικόν περιεχόμενον του Ορθοδόξου Μο¬ 
ναχισμού». 

Και στ) την κατ’ αναλογίαν εφαρμογήν των διατάξεων 
της παρ. 5του άρθρου 45του Ν. 590/1977, αποφασίζει: 

Συνιστά «ΜΟΥΣΕΙΑΚΟΝ ΚΕΝΤΡΟΝ ΠΟΛΙΤΙΣΤΙΚΩΝ 
ΠΡΟΪΟΝΤΩΝ ΓΕΡΑΝΕΙΑ», 

εις την Ιεράν Μονήν Αγίας Παρασκευής Μαζίου Μεγά¬ 
ρων μετας εξής ενδεικτικός δράσεις Πολιτισμού: 

1. ΧΡΙΣΤΙΑΝΙΚΟΝ ΒΥΖΑΝΤΙΝΟΝ ΜΟΥΣΕΙΟΝ προς κατα¬ 
γραφήν, φύλαξιν, συντήρησιν και παρουσίασιν ιερών κει¬ 
μηλίων, χρηστικών ταής θείας λατρείας αντικειμένων, ιε¬ 
ρών εικόνων και λοιπών έργων εκκλησιαστικής τέχνης, 
αλλά και την εν γένει σπουδήν, διατήρησιν και λειτουρ¬ 
γίαν της Ορθοδόξου Λατρείας. 


2. ΕΚΘΕΣΙΑΚΟΝ ΚΕΝΤΡΟΝ ΠΟΛΙΤΙΣΤΙΚΩΝ ΠΡΟΪΟ¬ 
ΝΤΩΝ, ως Λαογραφικόν Μουσείον, «Μεγαρίτικο σπίτι» 
και πινακοθήκην εικαστικών έργων. 

3. ΑΙΘΟΥΣΑΝ ΠΑΡΟΥΣΙΑΣΕΩΝ και οπτικοακουστικών 
μέσων. 

4. Και λοιπούς ΥΠΟΣΤΗΡΙΚΤΙΚΟΥΣ ΧΩΡΟΥΣ (Γραφεία, 
Βιβλιοθήκην, Συνεδριακόν χώρον 150 προσώπων, βοηθη¬ 
τικούς χώρους και χώρους υποδοχής και ανάγκης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μέγαρα, 27 Μάίου 2004 

Το Ηγουμενοσυμβούλιον 
Άρχιμ. ΧΡΥΣΟΣΤΟΜΟΣ ΚΟΥΛΟΥΡΙΩΤΗΣ 
Ιερομ. ΑΜΦΙΛΟΧΙΟΣ ΣΤΕΡΓΙΟΥ 
Ιερομ. ΕΥΛΟΓΙΟΣ ΣΑΛΤΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στις υπ’ αριθμ. Φ. 41752/562/23.4.2003 ταυτάριθμες 
αποφάσεις του Υφυπουργού Εσωτερικών, Δημόσιας Δι¬ 
οίκησης και Αποκέντρωσης που δημοσιεύθηκαν στο ΦΕΚ 
544/6.5.2003 (τ.Β'), διορθώνονται ως προς τα επώνυμα 
και των α) και β), 
από τα λανθασμένα «ΜΑΧΛΑ» 
στα ορθά «ΜΑΛΧΑ». 

(Από το Υπ. Εσωτερικών, Δημόσιας 
Διοίκησης και Αποκέντρωσης) 

-♦- 

(14) 

Στην 176/20.7.2004 απόφαση του Διοικητικού Συμβου¬ 
λίου του Οργανισμού Λιμένος Πειραιώς Ανώνυμη Εται¬ 
ρεία (Ο.Λ.Π. Α.Ε.), που δημοσιεύθηκε στο ΦΕΚ 1162/ 
30.7.2004 (τ.Β') και αφορά τιμολόγια καιλοιπές ρυθμίσεις 
που θεσπίστηκαν με την υπ’ αριθμ. 11/22.1.2002 απόφα¬ 
ση του Δ.Σ. /Ο.Λ.Π. Α.Ε., όπως συμπληρώθηκε στη σελ. 
14674 α' στήλη, διορθώνεται ο αριθμός της απόφασης: 
από το λανθασμένο «Αριθ. 8507/2513», 
στο ορθό «Αριθ. 176/20.7.2004». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




